જેમાં ૧૧ યુનિટમાં પ્રમુખ અને મહામંત્રી સહીતના હોદ્દા માટે હોડ લાગી હતી. જ્યારે જિલ્લા પ્રમુખ અને મહામંત્રી માટે દેવાભાઈ સભાડ, ગંભીરસિંહ બોરાણા, દિપેન્દ્રભાઈ ધાંધલ સહિતના આગેવાનોએ એડીચોટીનું જોર લગાવ્યુ હતું. બીજીતરફ જિલ્લા પ્રાથમિક શિક્ષક સંઘની ચૂંટણી તાલુકા યુનિટની જેમ જ ચૂંટણી કે મતદાન વગર બિનહરીફ થાય તે માટે શનિવારે રાત્રે અને રવિવારે સવારે પ્રયાસો હાથ ધરાયા હતાં. પરંતુ તા. ૦૧/૦૭/૨૦૧૮ને રવિવારના રોજ જિલ્લા કારોબારીની રચના અને પ્રમુખ સહિતના હોદ્દેદારોની ચૂંટણી કરવી પડી હતી. જેમાં પ્રમુખ માટે દેવાભાઈ સભાડ અને દિપેન્દ્રભાઈ ધાંધલે ઉમેદવારી નોંધાવી હતી. આથી ૭૮ જેટલા કારોબારી સભ્યોએ શાંતિપૂર્વક મતદાન કર્યુ હતું.